আজ ভোটার অধিকার যাত্রায় রাহুলের সঙ্গে স্টালিন ও কানিমোঝি

ওয়েবডেস্ক- আজ ভোটার অধিকার যাত্রায় (Voter Adhikar Yatra) রাহুল গান্ধীর (Rahul Gandhi) সঙ্গে পদযাত্রায় পা মেলাবেন তামিলনাড়ুর মুখ্যমন্ত্রী এম কে স্টালিন (Tamil Nadu Chief Minister M.K. Stalin)। জানা গেছে, এদিন স্টালিন বিহারের (Bihar) দ্বারভাঙা (Darbhanga) জেলায় রাহুলের সঙ্গে জনসমাবেশে যোগ দেবেন। চেন্নাই ফেরার আগে তিনি একটি জনসভায় তাঁর বক্তব্য রাখবেন। বুধবার সন্ধ্যায় স্পেশাল চার্টাড বিমানে তিনি চেন্নাই ফিরবেন।

আজ সকাল সাড়ে সাতটা নাগাদ তামিলনাড়ুর মুখ্যমন্ত্রী স্টালিন তার বোন থুথুকুডির সাংসদ কানিমোঝি করুণানিধিকে (MP Kanimozhi Karunanidhi)  চেন্নাই (Chennai) থেকে রওনা দেন। রাহুলের সঙ্গে আজ স্টালিন ও কানিমোঝি দুজনেই ভোটার অধিকার যাত্রায় শামিল হবেন।

ভোটার অধিকার যাত্রা নিয়ে রাহুল গান্ধীর নেতৃত্বে চলছে বিশাল জনসমাবেশ। ভারত জোড়ো যাত্রা পর গত ১৭ অগাস্ট থেকে রাহুল বিহার থেকেই নির্বাচন কমিশনকে চ্যালেঞ্জ জানিয়ে ভোটার অধিকার যাত্রা শুরু করেন। এই ১৩০০ কিলোমিটার যাত্রা হবে ১৬ দিনের। আগামী ১ সেপ্টেম্বর শেষ হচ্ছে। কংগ্রেস এই পদযাত্রাকে “জনগণের গণতান্ত্রিক অধিকার রক্ষার” লড়াই বলে আওয়াজ তুলে, দেশবাসীকে পাশে থাকার আহ্বান জানিয়েছেন।

আরও পড়ুন-আরও শক্তিশালী, নতুন দু’টি জাহাজ যুক্ত হল ভারতীয় নৌবাহিনীতে

এই বছরের শেষে দিকেই বিহারে বিধানসভা নির্বাচন (Bihar Assemble Election)। সেই চলছে ভোটার তালিকা যাচাই বা এসআইআর (SIR)। প্রায় ৬৫ লক্ষ ভোটার নাম বাদ গেছে। এই নিয়ে কমিশনের (Election Commission) বিরুদ্ধে সরব হয়েছেন রাহুল। কংগ্রেস সাংসদদের অভিযোগ, বিজেপি সঙ্গে যোগসাজশ করে এই কাজ করছে কমিশন।

বিহারে ভোটার তালিকার বিশেষ নিবিড় সংশোধনের সমালোচনায় ডিএমকে সোচ্চার। বুধবারের যাত্রায় অংশগ্রহণ ডিএমকে প্রধানের সংহতির একটি উল্লেখযোগ্য নিদর্শন। কংগ্রেসের সঙ্গে স্টালিনে পদযাত্রা বিজেপির নীতির বিরুদ্ধে বৃহত্তর বিরোধিতাকে আরও শক্তিশালী করবে বলেই রাজনৈতিক মহলের মত।

দেখুন আরও খবর-